SCI พุ่ง 7% รับอานิสงส์คว้างาน “โรงไฟฟ้าชุมชน” กำลังผลิต 3.5 เมกะวัตต์
SCI พุ่งแรง 7% รับอานิสงส์หลัง (กฟภ.) ได้ประกาศรายชื่อผู้ผ่านพิจารณาคุณสมบัติและข้อเสนอขอขายไฟฟ้าด้านเทคนิคโครงการโรงไฟฟ้าชุมชนเพื่อเศรษฐกิจฐานราก (โครงการนำร่อง) พ.ศ. 2564 จำนวน 1 โครงการ กำลังการผลิตไฟฟ้า 3.5 เมกะวัตต์ 
12 ก.ค. 2564

ผู้สื่อข่าวรายงานว่า วันนี้ 12 ก.ค.64 ราคาหุ้น บริษัท เอสซีไอ อีเลคตริค จำกัด (มหาชน) หรือ SCI ณ เวลา 10.27 น. อยู่ที่ระดับ 2.42 บาท เพิ่มขึ้น 0.16 บาท หรือ 7.08% โดยทำจุดสูงสุด 2.44 บาท และทำจุดต่ำสุด 2.30 บาท ด้วยมูลค่าการซื้อขาย 62.46 ล้านบาท

โดยราคาหุ้น SCI ปรับตัวขึ้นวันนี้ คาดเป็นผลมาจาก นายเกรียงไกร เพียรวิทยาสกุล ประธานเจ้าหน้าที่บริหาร SCI เปิดเผยว่า การไฟฟ้าส่วนภูมิภาค (กฟภ.) ได้ประกาศรายชื่อผู้ผ่านพิจารณาคุณสมบัติและข้อเสนอขอขายไฟฟ้าด้านเทคนิค โครงการโรงไฟฟ้าชุมชนเพื่อเศรษฐกิจฐานราก (โครงการนำร่อง) พ.ศ. 2564 โดยบริษัทร่วมทุนของ SCI นั้นได้ผ่านการพิจารณาคุณสมบัติและข้อเสนอขอขายไฟฟ้าด้านเทคนิค จำนวน 1 โครงการ กำลังการผลิตไฟฟ้า 3.5 เมกะวัตต์  และไม่ผ่านคุณสมบัติและข้อเสนอขอขายไฟฟ้าด้านเทคนิค จำนวน 6 โครงการจากที่ยื่นขอเสนอทั้งหมด 7 โครงการ